สวัสดีค่ะ ขออนุญาตสอบถามค่ะเริ่มรับประทานยาคุมยี่ห้อ มินิดอซ (แบบ28เม็ด) แผงแรกในวันแรกของประจำเดือนและทานต่อเนื่องตรงเวลาทุกวัน ปัจจุบันทานยาไปแล้ว 7-8 เม็ดแต่หลังจากประจำเดือนหมด มีเลือดออกเล็กน้อย ต่อเนื่องประมาณ 3 วันแล้วค่ะ นับจากวันที่ประจำเดือนหมด (วันอาทิตย์ที่18ที่ผ่านมา) เป็นผลข้างเคียงจากยาซึ่งเป็นอาการปกติหรือควรไปพบแพทย์เพื่อตรวจร่างกายหรือไม่คะหมายเหตุ : ไม่เคยรับประทานยาคุมมาก่อน เคยรับประทานยาคุมฉุกเฉิน 1 ครั้ง ช่วงปลายเดือน กรกฎาคมค่ะขอบค่ะ
สวัสดีค่ะ จากเหตุการณ์ดังกล่าวมา อาจเกิดได้จาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นสังเกตอาการค่ะ ว่าเลือดออกค่อยๆน้อยลงไปหรือไม่ หากเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน